Source: http://www.europarl.europa.eu/doceo/document/A-8-2018-0193_RO.html
Timestamp: 2019-08-24 03:50:15+00:00

Document:
652k 87k
referitor la propunerea de directivă a Parlamentului European și a Consiliului de modificare a Directivei 2006/1/CE privind utilizarea vehiculelor închiriate fără conducători auto pentru transportul rutier de mărfuri
Raportoare: Cláudia Monteiro de Aguiar
referitoare la propunerea de directivă a Parlamentului European și a Consiliului de modificare a Directivei 2006/1/CE privind utilizarea vehiculelor închiriate fără conducători auto pentru transportul rutier de mărfuri
– având în vedere propunerea Comisiei prezentată Parlamentului European și Consiliului (COM(2017)0282),
– având în vedere articolul 294 alineatul (2) și articolul 91 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0172/2017),
– având în vedere raportul Comisiei pentru transport și turism (A8-0193/2018),
(2) Utilizarea vehiculelor închiriate poate reduce costurile întreprinderilor care transportă mărfuri pe cont propriu sau contra cost în numele unui terț și, în același timp, poate spori flexibilitatea operațională. Prin urmare, aceasta poate să contribuie la o creștere a productivității și competitivității întreprinderilor în cauză. În plus, dat fiind că vehiculele închiriate sunt în general mai noi decât media parcului auto, ele sunt totodată mai sigure și mai puțin poluante.
(2) Utilizarea vehiculelor închiriate poate reduce costurile întreprinderilor care transportă mărfuri pe cont propriu sau contra cost în numele unui terț și, în același timp, poate spori flexibilitatea operațională. Prin urmare, aceasta poate să contribuie la o creștere a productivității și competitivității întreprinderilor în cauză. În plus, dat fiind că vehiculele închiriate sunt în general mai noi decât media parcului auto, ele pot fi adesea mai sigure și mai puțin poluante.
(3) Directiva 2006/1/CE nu le permite întreprinderilor să beneficieze pe deplin de avantajele utilizării vehiculelor închiriate. Directiva menționată le permite statelor membre să restricționeze utilizarea de către întreprinderile lor a vehiculelor închiriate cu o masă totală maximă autorizată de mai mult de șase tone pentru operațiunile pe cont propriu. În plus, statele membre nu sunt obligate să permită utilizarea unui vehicul închiriat pe teritoriile lor, în cazul în care vehiculul a fost înmatriculat sau pus în circulație în conformitate cu legislația dintr-un alt stat membru decât cel de stabilire a întreprinderii care l-a închiriat.
(3) Directiva 2006/1/CE nu le permite întreprinderilor să beneficieze pe deplin de avantajele utilizării vehiculelor închiriate. Directiva menționată le permite statelor membre să restricționeze utilizarea de către întreprinderile stabilite pe teritoriile lor a vehiculelor închiriate cu o masă totală maximă autorizată de mai mult de șase tone pentru operațiunile pe cont propriu. În plus, statele membre nu sunt obligate să permită utilizarea unui vehicul închiriat pe teritoriile lor, în cazul în care vehiculul a fost înmatriculat sau pus în circulație în conformitate cu legislația dintr-un alt stat membru decât cel de stabilire a întreprinderii care l-a închiriat.
(4a) Statele membre nu ar trebui să poată restrânge utilizarea pe teritoriul lor a unui vehicul închiriat de o întreprindere stabilită legal pe teritoriul unui alt stat membru, cu condiția ca vehiculul să fie înregistrat și să respecte standardele de funcționare și cerințele de siguranță sau să fie pus în circulație în conformitate cu legislația oricărui stat membru și autorizat pentru funcționare de către statul membru în care este stabilită întreprinderea responsabilă.
(5) Nivelul de impozitare a transportului rutier încă variază considerabil în cadrul Uniunii. Prin urmare, anumite restricții, care afectează la rândul lor indirect libertatea de a presta servicii de închiriere de vehicule, continuă să fie justificate pentru a evita denaturările fiscale. Prin urmare, statele membre ar trebui să aibă opțiunea de a limita perioada de timp în care poate fi folosit pe teritoriul lor un vehicul închiriat într-un alt stat membru decât cel de stabilire al întreprinderii care îl închiriază.
(5) Nivelul de impozitare a transportului rutier încă variază considerabil în cadrul Uniunii. Prin urmare, anumite restricții, care afectează la rândul lor indirect libertatea de a presta servicii de închiriere de vehicule, continuă să fie justificate cu scopul de a evita denaturările fiscale. Prin urmare, statele membre ar trebui să aibă opțiunea de a limita, pe teritoriul lor, durata în care o întreprindere stabilită pe teritoriul lor poate utiliza vehicule închiriate înmatriculate sau puse în circulație în alt stat membru, sub rezerva condițiilor stabilite în prezenta directivă. Acestora ar trebui, de asemenea, să li se permită să limiteze numărul unor astfel de vehicule închiriate de o întreprindere stabilită pe teritoriul lor.
(5a) În vederea aplicării acestor măsuri, informațiile privind numărul de înmatriculare al vehiculului închiriat ar trebui furnizate în registrele electronice naționale ale statelor membre, astfel cum a fost stabilit prin Regulamentul (CE) nr. 1071/2009. Autoritățile competente ale statului membru de stabilire care sunt informate cu privire la utilizarea unui vehicul pe care operatorul l-a închiriat și care este înmatriculat sau pus în circulație în conformitate cu legislația dintr-un alt stat membru ar trebui să informeze autoritățile competente din celălalt stat membru cu privire la aceasta. În acest scop, statele membre ar trebui să utilizeze Sistemul de informare al pieței interne (IMI).
(6a) Pentru a menține standardele operaționale, pentru a îndeplini cerințele de siguranță și pentru a asigura condiții de muncă decente pentru conducătorii auto, este important să se garanteze accesul transportatorilor la active și la infrastructura de sprijin direct în țara în care aceștia își desfășoară operațiunile.
(7) Punerea în aplicare și efectele prezentei directive ar trebui să fie monitorizate de Comisie și să fie documentate de către aceasta în cadrul unui raport. Orice acțiuni ulterioare în acest domeniu ar trebui analizate în lumina acestui raport.
(7) Punerea în aplicare și efectele prezentei directive ar trebui să fie monitorizate de Comisie și să fie documentate de către aceasta în cadrul unui raport, cel mai târziu la trei ani de la data de transpunere a prezentei directive. Raportul ar trebui să ia în considerare în mod corespunzător impactul asupra siguranței rutiere, asupra veniturilor fiscale și asupra mediului. Raportul ar trebui să evalueze, de asemenea, toate cazurile de încălcare a prezentei directive, inclusiv cazurile transfrontaliere. Necesitatea de a realiza acțiuni ulterioare în acest domeniu ar trebui analizată în lumina acestui raport.
(a) vehiculul să fie înmatriculat sau pus în circulație în conformitate cu legislația unui stat membru;
(a) vehiculul să fie înmatriculat sau pus în circulație în conformitate cu legislația oricărui stat membru, inclusiv cu standarde operaționale și cerințe de siguranță;
(b) se introduce următorul alineat (1a):
„1a. În cazul în care vehiculul nu este înmatriculat sau pus în circulație în conformitate cu legislația din statul membru în care este stabilită întreprinderea care închiriază vehiculul, statele membre pot limita perioada de utilizare a vehiculului închiriat pe teritoriile lor. Cu toate acestea, într-un astfel de caz, statele membre permit utilizarea vehiculului pentru o perioadă de cel puțin patru luni într-un an calendaristic. ”
Statele membre iau măsurile necesare pentru a se asigura că întreprinderile lor pot utiliza vehicule închiriate pentru transportul rutier de mărfuri în aceleași condiții ca și vehiculele deținute de ele, cu respectarea condițiilor prevăzute la articolul 2.
1. Statele membre iau măsurile necesare pentru a se asigura că întreprinderile stabilite pe teritoriul lor pot utiliza vehicule închiriate pentru transportul rutier de mărfuri în aceleași condiții ca și vehiculele deținute de ele, cu respectarea condițiilor prevăzute la articolul 2.
1a. Dacă vehiculul este înmatriculat sau pus în circulație în conformitate cu legislația altui stat membru, statul membru de stabilire al întreprinderii poate:
(a) să limiteze perioada în care vehiculul închiriat poate fi folosit pe teritoriul lor, cu condiția să permită utilizarea vehiculului închiriat timp de cel puțin patru luni consecutive în orice an calendaristic dat; în orice caz, se poate prevedea ca contractul de închiriere să nu depășească termenul stabilit de statul membru;
(b) limitarea numărului de vehicule închiriate care pot fi utilizate de către orice întreprindere, cu condiția ca acestea să prevadă posibilitatea utilizării a cel puțin unui număr de vehicule reprezentând 25 % din totalul parcului de vehicule de marfă deținute de întreprindere la data de 31 decembrie a anului care precede cererea de autorizare; În cazul unei întreprinderi care deține un parc auto cu un număr de vehicule mai mare de unu și mai mic de patru, acesteia i se va permite să utilizeze cel puțin un astfel de vehicul închiriat.”
(2a) se inserează următorul articol 3a:
1. Informațiile privind numărul de înmatriculare al unui vehicul închiriat sunt înregistrate în registrul electronic național, astfel cum este definit la articolul 16 din Regulamentul (CE) nr. 1071/2009 *.
2. Autoritățile competente ale statului membru de stabilire a unui operator, care sunt informate cu privire la utilizarea unui vehicul pe care operatorul l-a închiriat și care este înmatriculat sau pus în circulație în conformitate cu legislația dintr-un alt stat membru informează autoritățile competente din celălalt stat membru cu privire la aceasta.
3. Cooperarea administrativă prevăzută la alineatul (2) se efectuează prin sistemul de informare al pieței interne (IMI), instituit prin Regulamentul (UE) nr. 1024/2012 **.
În ceea ce privește luarea în considerare la articolul 16 din Regulamentul (CE) nr. 1071/2009 a extinderii informațiilor care urmează să fie înregistrate, astfel cum a propus Comisia.
** JO L 316, 14.11.2012, p.1.”
Articolul 5 a – alineatul 1
Până la [OP: a se introduce data calculată la 5 ani de la expirarea termenului de transpunere a directivei], Comisia prezintă Parlamentului European și Consiliului un raport privind punerea în aplicare și efectele prezentei directive. Raportul trebuie să conțină informații privind utilizarea vehiculelor închiriate într-un alt stat membru decât statul membru de stabilire a întreprinderii care le închiriază. Pe baza acestui raport, Comisia evaluează dacă este necesar să se propună măsuri suplimentare.
Până la [trei ani de la expirarea termenului de transpunere a directivei], Comisia prezintă Parlamentului European și Consiliului un raport privind punerea în aplicare și efectele prezentei directive. Raportul trebuie să conțină informații privind utilizarea vehiculelor închiriate într-un alt stat membru decât statul membru de stabilire a întreprinderii care le închiriază. Raportul acordă o atenție deosebită impactului asupra siguranței rutiere și asupra veniturilor fiscale, inclusiv cazurilor de denaturare fiscală, precum și aplicării normelor privind cabotajul, în conformitate cu Regulamentul (CE) nr. 1072/2009. Pe baza acestui raport, Comisia evaluează dacă este necesar să se propună măsuri suplimentare.
Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la data de [OP: a se introduce data calculată la 18 luni de la intrarea în vigoare] cel târziu. Statele membre comunică de îndată Comisiei textul dispozițiilor respective.
Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la [20 de luni după data intrării în vigoare a prezentei directive]. Statele membre comunică de îndată Comisiei textul dispozițiilor respective.
JO C 129, 11.4.2018, p. 71.
Transportul rutier este principalul mod de transport pentru mărfuri și pasageri în UE și asigură locuri de muncă pentru aproximativ 1,6 de milioane de persoane. De-a lungul anilor, UE a elaborat o serie de norme destinate să asigure condiții echitabile, funcționale, sigure și durabile din punct de vedere social în sectorul transportului rutier. Legislația europeană privind utilizarea vehiculelor închiriate fără conducători auto pentru transportul rutier de mărfuri este în vigoare de 25 de ani. Directiva 2006/1/CE în vigoare prevede un nivel minim de deschidere a pieței pentru utilizarea unor astfel de vehicule, însă include prevederi legale din anii 1980, care reflectă nevoile sectorului de la momentul respectiv. Această legislație trebuie să fie revizuită pentru a corespunde nevoilor actuale ale operatorilor, precum și pentru a se alinia la cele mai recente evoluții de pe piața transportului rutier de mărfuri, precum și la prioritățile politice actuale ale UE.
La 31 mai 2017, Comisia a prezentat o revizuire a Directivei 2006/1/CE privind utilizarea vehiculelor închiriate fără conducători auto pentru transportul rutier de mărfuri, ca parte a mai multor propuneri din domeniul transportului rutier (pachetul „Europa în mișcare” pentru o mobilitate curată, competitivă și conectată). Revizuirea este strâns legată de noile norme privind accesul la profesie și accesul la piața transportului rutier de mărfuri, precum și accesul la piața transporturilor cu autobuzul și cu autocarul, cu obiectivul global de a asigura concurența loială, simplificarea normelor în vigoare, menținerea pieței interne și garantarea drepturilor lucrătorilor din acest sector.
Directiva în vigoare 2006/1/CE:
• permite statelor membre să limiteze utilizarea vehiculelor de marfă închiriate cu o masă totală de peste șase tone pentru operațiunile pe cont propriu;
• restricționează utilizarea unui vehicul care a fost închiriat într-un stat membru diferit de cel în care este stabilită întreprinderea care închiriază vehiculul.
Propunerea Comisiei ar urma să elimine aceste restricții și să instituie un cadru de reglementare uniform la nivelul UE pentru a asigura accesul egal al operatorilor de transport la piața vehiculelor închiriate. Aceasta urmărește:
• să permită utilizarea pe teritoriul său a vehiculelor închiriate de întreprinderi stabilite pe teritoriul unui alt stat membru, cu condiția ca vehiculul să fie înmatriculat sau pus în circulație în conformitate cu legislația unui stat membru;
• să permită utilizarea unui vehicul închiriat într-un alt stat membru timp de cel puțin patru luni în orice an calendaristic dat, pentru a permite întreprinderilor să facă față vârfurilor de cerere sezoniere sau temporare și/sau să înlocuiască vehiculele defecte sau deteriorate.
Raportoarea sprijină obiectivul global al pachetului legislativ al Comisiei „Europa în mișcare” și prezenta propunere, întrucât reprezintă o oportunitate de a încuraja o concurență echitabilă și loială pentru întreprinderile de leasing și de închiriere din UE, reducând totodată sarcinile administrative inutile și încurajând punerea în aplicare.
Raportoarea este de acord cu faptul că statele membre nu ar trebui să restricționeze utilizarea pe teritoriul lor a unui vehicul închiriat de o întreprindere stabilită pe teritoriul unui alt stat membru, cu condiția ca vehiculul să se conformeze standardelor de funcționare și cerințelor de siguranță în vigoare.
Raportoarea împărtășește opinia potrivit căreia, datorită diferitelor niveluri de impozitare a transportului rutier în Uniune, statele membre ar trebui să aibă posibilitatea de a limita, pe teritoriul lor, durata în care o întreprindere stabilită pe teritoriul lor poate utiliza vehicule închiriate înmatriculate sau puse în circulație în alt stat membru.
În plus, statele membre ar trebui să aibă opțiunea de a limita numărul de vehicule închiriate de o întreprindere stabilită pe teritoriul lor, cu condiția să permită utilizarea unui număr de vehicule care corespunde la cel puțin 25 % din totalul parcului de vehicule deținute de întreprindere sau, în cazul unei întreprinderi care are o flotă de mai puțin de patru vehicule, utilizarea cel puțin a unui vehicul închiriat.
De asemenea, raportoarea consideră că o aplicare corespunzătoare a legislației este esențială pentru a garanta implementarea și aplicarea corectă a prezentei propuneri. În acest scop, registrele electronice naționale existente, astfel cum a fost instituite prin Regulamentul (CE) nr. 1071/2009, ar trebui să cuprindă numărul de înmatriculare al vehiculului închiriat, precum și perioada de valabilitate a copiei legalizate a licenței comunitare, care să indice perioada de timp în care un stat membru autorizează operatorii săi să utilizeze vehiculele închiriate pe teritoriul său.
Raportul Comisiei ar trebui să fie prezentat cel târziu la trei ani după termenul limită de transpunere și să descrie impactul și diversele efecte ale acestei propuneri asupra siguranței rutiere, asupra mediului și asupra veniturilor fiscale, precum și să identifice indicatori cheie cum ar fi numărul de vehicule înmatriculate în alt stat membru și închiriate de operatorii de transport, precum și numărul de încălcări legate de utilizarea vehiculelor închiriate în țară și la nivel transfrontalier.
Utilizarea vehiculelor închiriate fără conducători auto pentru transportul rutier de mărfuri

References: articolul 294
 articolul 91
 articolul 2
 articolul 2
 articolul 16
 articolul 16

Articolul 5